ආණ්ඩුවට එරෙහිව මහසෝනා සමඟ වුවද එක්වන බව පාර්ලිමේන්තු මන්ත්‍රී කුමාර වෙල්ගම පවසනවා.ඉදිරි මැතිවරණය සම්බන්ධයෙන් මන්ත්‍රීවරයාගෙන් අපකළ විමසීමකදීඔහු මේ බව කියාසිටියා.එහිදී වැඩිදුරටත් අදහස් දක්වමින් මන්ත්‍රීවරයා ප්‍රකාශ කළේ තමන් විසින් නව පක්ෂයක් නිර්මාණය කිරීමට අවශ්‍ය සියලු පියවර මේ වනවිට ගෙන අවසන් බවයි.එම නව පක්ෂය සම්බන්ධයෙන් මැතිවරණ කොමිසමේ සභාපතිවරයාද දැනුවත් කිරීමට පියවර ගෙන ඇති බවත් ඒ සම්බන්ධයෙන් මෙතෙක් අවසන් තීරණයක් ගෙන නොමැති බවත් ඔහු පැවසුවා.කෙසේ වෙතත් මන්ත්‍රීවරයා සඳහන් කළේ මේ වනවිටත් පිළිගත් දේශපාලන පක්ෂ 5කින් තමන්ට එම පක්ෂවල නායකත්වය සඳහා ආරාධනා ලැබී ඇති බවයි.තමන් නිර්මාණය කිරීමට බලාපොරොත්තු වූ නව පක්ෂය ගොඩනැගීමට නොහැකිවුවහොත් ඉදිරියේදී එම පක්ෂ අතරින් එක් පක්ෂයක නායකත්වය ගෙන ආණ්ඩු විරෝධී නිදහස් පාක්ෂිකයන් රැස්කර ඉදිරියේදී ආණ්ඩුවට විරුද්ධව  මැතිවරණයට ඉදිරිපත්වන බවද ඔහු සඳහන් කළා.වර්තමානය වනවිට ශ්‍රී ලංකා නිදහස් පක්ෂයක් හෝ එක්සත් ජාතික පක්ෂයක් මෙරට තුළ නොමැති බවයි මන්ත්‍රීවරයා වැඩිදුරටත් සඳහන් කළේ.